Након избијања Кипарског рата (1570-1573), млетачка влада је упутила Влатка у Котор, са задатком да као титуларни херцег од светог Саве допринесе ослобођењу суседних области у залеђу, које су својевремено, пре успостављања турске власти, припадале некадашњем Војводству Светог Саве. Током боравка у домовини својих предака, Влатко се састајао са народним главарима из околних области, а 1572. године је учествовао и у неуспелом млетачком покушају ослобађања Херцег-Новог. По завршетку рата (1573) вратио се у Венецију. Влатко је узимао учешће у друштвеном и културном животу Венеције, а међу његовим личним пријатељима био је и познати италијански хуманиста и књижевник (у. 1586), који је 1575. године саставио похвалу у част Влатка, као херцега од светог Саве.